Tredjedagen af Tall Ships Races i Aalborg er godt undervejs. Det vrimler med glade mennesker, der trodser truende skyer over byen. Flere er endda hoppet i badetøjet.

66Solen har gemt sig væk bag grå skyer over Aalborg, men vejret lægger ikke en dæmper på stemningen til Tall Ships Races, der er i gang med tredjedagen. Herover kan I i galleriet opleve stemningen og blandt andet se hvordan flere trodser de lave temperaturer og hopper i badebukserne og bikinien for at boltre sig i havnebadet. I aften i vores program For Fulde Sejl sender vi, ligesom lørdag 45 minutter med reportager og interviews, og i aften kan I blandt andet kommet med til tops i masten på det ecuadorianske skib Guevas, opleve præmieoverrækkelse i forbindelse med kapsejladsen og så er der Crew Parade hvor de 3000 besætningsmedlemmer fra de 76 skibe går gennem byen.